АҞӘА, рашәара 14 — Sputnik. Ацентртә Азиеи Аладатәи Азиеи рзы ЕАА амаӡаныҟәгаҩ хада ихаҭыԥуаҩ Елис Уеллс илҳәеит Индиа азенит-ракетатә системақәа С-400 аанахәар иаԥеиԥшхо ҳәа аанацҳауеит РИА Новости.
Елис Уеллс иазгәалҭеит Ниу-Дели алшарақәа шыԥкхо.
"Зны-зынла иаҭаххоит апартниорраз астратегиатә лкаақәа аныҟаҵалатәу, атәылаҿ иарбан абџьару иаларҵәахар акәу", - лҳәеит лара.
Лара лгәаанагарала Индиа С-400 аанахәар асанкциақәа ралагалара азҵаара уажәы ЕАА иахәаԥшуеит лҳәеит лара.
Москвеи Ниу-Делии еилаӡеит 5,43 миллиард доллар рыхә иартәо С-400 аахәаразы. Аилаӡара мҩаԥысит 2018 шықәса абҵарамзазы.
Индиа адәныҟатәи аусқәа рофициалтә хаҭарнак Равиш Кумар иазгәеиҭеит ЕАА асанкциақәа ишрылацәажәо иахьмырԥшыкәа асистемақәа шаахәахо.
Мшаԥымзазы Индиа атәылахьчара аминистр Нирмала Ситхараман ажурналистцәа ирзеиҭалҳәеит С-400 аахәара Вашингтонтәи асанкциақәа шаԥырхагам.